|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA I UPRAVE** |
| **UPRAVA ZA ZATVORSKI SUSTAV**  **I PROBACIJU**  **Kaznionica u Požegi** |

RKP: 50395

Matični broj: 04982495

OIB: 28324816977

Grad: Požega

Ulica: Osječka 79

Razina: 11

Razdjel: 109

Šifra djelatnosti: 8423

Šifra grada: 351

Oznaka Razdoblja: 01.01.-30.06.2024.

Zakonski predstavnik: Zvonimir Leopoldović, upravitelj

Bilješke sastavio: Dominko Vidović, voditelj odjela financijsko-knjigovodstvenih poslova

**B I LJ E Š K E**

**UZ GODIŠNJE FINANCIJSKO IZVJEŠĆE 01.01.-30.06.2024.**

**UVOD:**

Osnovna djelatnost: Kaznionica u Požegi je posebna ustrojstvena jedinica Ministarstva pravosuđa i uprave, Uprave za zatvorski sustav i probaciju, kazneno tijelo u kojoj se izvršavaju mjere kazne zatvora izrečene osuđenim muškim i ženskim punoljetnim osobama te maloljetnim osobama. Glavna djelatnost Kaznionice je izvršavanje kazne zatvora sa svrhom osposobljavanja i pripreme zatvorenika, zatvorenica i maloljetnika za nastavak života u skladu s pozitivnim društvenim normama po isteku kazne.

Rad Kaznionice u Požegi financira se iz sredstava Državnog proračuna te iz ostvarenih vlastitih prihoda, te prihoda posebne namjene. Sukladno zakonskim odredbama zatvorenike se potiče na rad i omogućuje im se rad temeljem Zakona o izvršavanju kazne zatvora ( NN 14/21) i Pravilnika o radu raspolaganju novcem zatvorenika (NN 67/2022. Ostvarivanje i trošenje vlastitih prihoda vrši se u skladu sa Pravilnikom o mjerilima i načinu korištenja nenamjenskih donacija i vlastitih prihoda proračunskih korisnika iz nadležnosti Ministarstva pravosuđa i uprave kaznenih tijela (NN 67/2023).

**B I LJ E Š K E**

**UZ IZVJEŠTAJ O**

**PRIHODIMA I RASHODIMA, PRIMICIMA I IZDACIMA ZA RAZDOBLJE**

**01.01.– 30.06.2024. GODINE**

**BILJEŠKA BROJ 1.**

**6 - PRIHODI POSLOVANJA**

Ostvareni prihodi poslovanja tekuće godine na dan 30. lipnja 2024. godine veći su za 44,5% od ostvarenog u izvještajnom razdoblju prethodne godine, što je rezultat više evidentiranih prihoda od prodaje proizvoda i robe te pruženih usluga, evidentiranih prihoda za poticaje, kao i prihoda iz nadležnog proračuna za financiranje redovne djelatnosti proračunskih korisnika, a ponajviše zbog rashoda za zaposlene, odnosno zbog rasta plaća u prethodnom periodu.

**6148 - POREZI NA ROBU I USLUGE**

Ukupno iznose 18.789,25 €, a odnose se na lutrijska sredstva doznačena u svrhu provođenja programa Udruge Pčelara „Pčelinjak“ te Udruge društva likovnih umjetnika.

**639 POMOĆI IZ INOZEMSTVA I OD SUBJEKATA OPĆEG PRORAČUNA**

Ukupno iznose 87.814,59 €, a odnose se na namjenska sredstva koja je doznačila Agencija za plaćanje u poljoprivredi, ribarstvu i ruralnom razvoju za poticaje u poljoprivredi. U odnosu na prethodnu godinu evidentirano je više prihoda u iznosu 48.362,16 € zbog priznatih poticaja Agencije.

## 64 – PRIHODI OD IMOVINE

Navedeni prihodi u ukupnom iznosu od 13,29 € ostvareni su s osnova naplaćenih kamata na depozite po viđenju.

**65 - PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA**

Na ovom kontu evidentirani su prihodi s osnove sufinanciranja troškova sprovođenja zatvorenika i kopiranja za zatvorenike te namjenski prihodi po osnovi štete od osiguranja za uginuća životinja. Ukupno iznose 5.836,62 i veći su za 88,10%.

**66 - PRIHODI OD PRODAJE PROIZVODA I ROBE TE PRUŽENIH**

**USLUGA I PRIHODI OD DONACIJA**

* U iznosu od 351.357,77 € kao:
* prihodi od prodaje proizvoda i robe te pruženih usluga u iznosu od 333.877,77 €,
* tekuće od neprofitnih organizacija u iznosu od 17.480,00 €.

Prihodi od prodaje proizvoda i robe te pruženih usluga odnose se na prihode koje je Kaznionica ostvarila temeljem radionica koje su ustrojene u sklopu Kaznionice. Prihodi od prodaje proizvoda i robe odnose se na poljoprivredne proizvode (stoka, usjevi), proizvode krojačke radionice i metalske radionice. Prihodi od pruženih usluga odnose se na usluge koje Kaznionica ima također u sklopu radionica, a to su radionica ugostiteljstva, radionica održavanja (uslužno pranje posteljine), radionica slobodnih aktivnosti.

Tekuće donacije odnose se na donaciju higijenskih uložaka tvrtke Violeta d.o.o. u vrijednosti 17.480,00 € koji su iskazani na kontu 6631.

**671 PRIHODI IZ NADLEŽNOG PRORAČUNA ZA FINANCIRANJE REDOVNOG POSLOVANJA**

Ukupno prihodi na ovom kontu veći su za 49,10 % u odnosu na prethodnu godinu i iznose 5.672.208,67 €, a služe za pokriće rashoda redovnog poslovanja i rashoda za nabavu nefinancijske imovine. Prihodi iz nadležnog proračuna za financiranje rashoda poslovanja iznose 4.655.673,76 € dok Prihodi iz nadležnog proračuna za financiranje rashoda za nabavu nefinancijske imovine iznose 1.1016.534,91 €. Veći prihodi rezultat su većih plaća službenika te su isti doznačeni kako bi se mogli pokriti rashodi za plaće. Veći prihodi iz nadležnog proračuna za financiranje rashoda za nabavu nefinancijske imovine rezultat su ulaganja u adaptaciju zgrade kuhinje, kupnju traktora, ugradnju videonadzora, sušilice, teretnog vozila te nabavu ostale nefinancijske imovine.

**683 - OSTALI PRIHODI**

Navedeni prihodi u ukupnom iznosu od 3.766,58 € ostvareni su temeljem naknada šteta, prijenosa rabata i prodaje ambalaže.

**3 - RASHODI POSLOVANJA**

**31 Rashodi za zaposlene** iznose 5.068.717,11 € i veći su za 40,4 % u odnosu na izvještajno razdoblje prethodne godine, a do povećanja je došlo uslijed zapošljavanja službenika, obračuna minulog rada za svakog službenika tijekom izvještajnog razdoblja koji se povećava za 0,5 % navršavanjem pune godine radnog staža, rastom plaća temeljem nove Uredbe kao i povećanjem prekovremenih sati.

**32 Materijalni rashodi** veći su za 10,6% i ukupno iznose 1.416.530,90 €. Najveća odstupanje u odnosu na izvještajno razdoblje prethodne godine su na kontu naknade prijevoza, za rad na terenu i odvojeni život, materijala i sirovine jer je došlo do povećanja brojnog stanja zatvorenica i zatvorenika.

Na kontu energije evidentan je značajniji pad rashoda u tekućem izvještajnom razdoblju zbog manje potrošnje energenata te Uredbe Vlade o otklanjanju poremećaja na domaćem tržištu energije. Znatno su veći i troškovi osiguranja zbog osiguranja životinja i usjeva.

**34 – FINANCIJSKI RASHODI**

Financijski rashodi iskazani u obračunskom razdoblju 2024. godine iznose 3.050,51 € i veći su za 86,2% u odnosu na iskazane u prethodnom obračunskom razdoblju. Isti se odnose na obračunate iznose platnoga prometa za redovno poslovanje i ovise o visini priljeva i odljeva novca po transakcijskim računima, broju provedenih platnih naloga te o cjeniku naknada za bankarske usluge. Plaćanje materijalnih rashoda od listopada 2023. vrši se sa žiro računa Kaznionice, a do tada je isto bilo izvršeno sa računa državne riznice te je znatno povećan platni promet.

**38 – OSTALI RASHODI**

Ostvareni su u ukupnom iznosu od 18.789,25 €, a odnose se na:

* evidentiranje tekuće donacije iz lutrijskih sredstava sukladno odluci Vlade RH, a radi isplate Udrugama usmjerenih pružanju potpore prema sklopljenim ugovorima za provedbu odobrenih programa.

Smanjenje zaliha proizvodnje i gotovih proizvoda iznosi 50.517,36 €.

**4 – RASHODI ZA NABAVU NEFINANCIJSKE IMOVINE**

Iskazani su u iznosu od 961.060,98 € i odnose se na nabavu uredskog namještaja (ormari, stolovi, ladičari) u iznosu 14.055,55 €, ugradnje video nadzora 15.864,00 €, motornog puhača 409,50 €, elektroničke vage 503,75 €, sušilice rublja 22.035,13 €, perilice rublja 347,65 €, sustava za šišanje ovaca 748,12 €, sprava za vježbanje 4.928,75 €, odvlaživača zraka 998,75 €, čitača mirkočipova 397,17 €, pile glodalice 7.500,00 €, ubodne pile 263,20 €, razne opreme u ukupnom iznosu 3.449,73 €, parnokonvekcijske pećnice 8.121,44 €, topa za lom cilindra 391,00 €, rolostolova 1.878,20 €, teretnog vozila 26.704,06 €, traktora 164.900,00 € te 686.351,98 € za dodatna ulaganja na građevinskim objektima.

**X006 VIŠAK PRIHODA I PRIMITIKA ZA POKRIĆE U SLIJEDEĆEM RAZDOBLJU**

Višak prihoda i primitaka za pokriće u sljedećem razdoblju na navedenoj poziciji iskazan je u iznosu od 171.411,46 €. Iskazani višak prihoda i primitaka u iznosu od 113.157,57 € povećao je preneseni višak prihoda i primitaka od 58.253,89 €.

# B I LJ E Š K E

**UZ IZVJEŠTAJ O OBVEZAMA**

* 1. **- 30.06.2024. GODINE**

**BILJEŠKA BROJ 2.**

* stanje obveza na kraju izvještajnog razdoblja iznosi: 966.027,85 € od čega se:
  + na dospjele obveze odnosi 4.352,23 €, a
  + na nedospjele obveze 961.675,62 €

Dospjele obveze odnose se na materijalne rashode i rashode za nabavu nefinancijske imovine po računima koji su pristigli nakon zadnje doznake sredstava iz nadležnog proračuna.

Nedospjele obveze odnose se na:

- međusobne obveze subjekata općeg proračuna (obveze za povrat u proračun koje refundira HZZO): 118.926,71 €

- za rashode za zaposlene u iznosu od 648.907,73 €

- obveze za materijalne rashode u iznosu od 148.581,85 €

- ostale tekuće obveze u iznosu od 44.162,28 €.

- obveze za nabavu nefinancijske imovine u iznosu od 1.097.05 €.

Mjesto i datum: Požega, 09.07.2024. **UPRAVITELJ:**

Osoba za kontaktiranje: DOMINKO VIDOVIĆ **Zvonimir Leopoldović**

Telefon: 034/230-410